EkBass/fiwiki-20250220-pages-articles huggingface dataset:
Grzegorz Fitelberg

Grzegorz Fitelberg (18. lokakuuta 1879 Daugavpils – 10. kesäkuuta 1953 Katowice) oli puolalainen säveltäjä, kapellimestari ja viulisti.Grzegorz Fitelberg Culture.pl, viitattu 27.9.2024 Fitelberg opiskeli vuosina 1891–1896 Varsovassa Zygmunt Noskowskin ja viulunsoittoa Stanisław Barcewiczin johdolla. Hän aloitti uransa viulistina pian valmistumisensa jälkeen. Fitelberg työskenteli Varsovan suurteatterin orkesterissa vuoteen 1904 saakka ja oli vuodesta 1901 myös Varsovan filharmonisen orkesterin konserttimestari. Hän sai vuonna 1898 Paderewski-säveltäjäkilpailussa ensipalkinnon a-mollisonaatistaan viululle ja pianolle (op. 2, 1894). Lisäksi hän sai vuonna 1901 M. Zamoyski -kilpailussa ensipalkinnon f-mollissa sävelletystä pianotriostaan (op. 10). Fitelberg teki kaudella 1904–1905 kaudella debyyttinsä kapellimestarina Varsovan filharmonisessa orkesterissa. Fitelberg perusti vuonna 1905 Karol Szymanowskin, Ludomir Różyckin ja Apolinary Szeluton kanssa Nuori Puola -säveltäjäryhmän ja aikansa musiikkia edistäneen, Władysław Lubomirskin rahoittaman Spółka Nakładowa Młodych Kompozytorów Polskich -seuran. Fitelberg jatkoi Varsovan filharmonisen orkesterin johtamista vuosina 1908–1911 ja oli sitten kapellimestarina Wienin Hofoperissa kaudella 1912–1913. Vuosina 1914–1921 hän oli Venäjällä, jossa hän johti muun muassa Mariinski-teatterin orkesteria. Vuosina 1921–1924 hän johti Sergei Djagilevin kiertävän Ballets russes -seurueen esityksiä eri maissa. Vuosina 1923–1934 Fitelberg johti taas Varsovan filharmonista orkesteria sen pääkapellimestarina. Hän työskenteli Varsovassa myös konservatorion luennoitsijana. Vuonna 1934 Fitelberg perusti Puolan kansallisen radiosinfoniaorkesterin, jota hän johti vuoteen 1939. Hän sai vuonna 1937 orkesterin kanssa kultamitalin maailmannäyttelyssä Pariisissa. Toisen maailmansodan sytyttyä Fitelberg muutti Pariisiin. Vuosina 1940–1941 hän työskenteli kapellimestarina Teatro Colónissa Argentiinassa. Vuosina 1942–1945 hän oli Yhdysvalloissa, ja vuonna 1946 hän palasi Eurooppaan. Fitelberg sai vuonna 1947 nimityksen Puolan kansallisen radiosinfoniaorkesterin johtajaksi Katowicessa. Hän toimi vuosina 1950–1951 myös opetustehtävissä Katowicen valtiollisessa musiikkikorkeakoulussa. Fitelberg sai urallaan monia palkintoja ja tunnustuksia, kuten Jälleensyntyneen Puolan ritarikunnan komentajan ristin (1947). Hänen mukaansa nimettyä kansainvälistä orkesterinjohtokilpailua alettiin pitää Katowicessa vuonna 1980. Fitelbergin tuotantoon kuuluu muun muassa sinfonista musiikkia, kamarimusiikkia ja yksinlauluja. == Lähteet == Luokka:Puolalaiset säveltäjät Luokka:Puolalaiset kapellimestarit Luokka:Puolalaiset viulistit Luokka:Vuonna 1879 syntyneet Luokka:Vuonna 1953 kuolleet
Piotr Beczała

Piotr Beczała (s. 28. joulukuuta 1966) on puolalainen ooppera- ja konserttilaulaja, joka on äänialaltaan tenori.Piotr Beczała Culture.pl, viitattu 27.9.2024 Beczała opiskeli Katowicessa Karol Szymanowski -musiikkiakatemiassa. Hän täydensi opintojaan mestarikursseilla Jan Ballarinin, Pavel Lisitsianin, Sena Jurinacin ja Dale Fundlingin johdolla. Beczała esiintyi vuosina 1992–1997 Landestheater Linzissä ja lisäksi vierailijana Salzburger Landestheaterissa. Hän teki ensimmäisen esiintymisensä Zürichin oopperassa vuonna 1996. Hän on lisäksi esiintynyt muun muassa Covent Gardenissa, Staatsoper Unter den Lindenissä, La Scalassa ja Metropolitan- oopperassa. Beczała on tehnyt myös konserttiesiintymisiä monissa maissa. Beczała on esiintynyt rooleissa muiden muassa Wolfgang Amadeus Mozartin, Vincenzo Bellinin, Giuseppe Verdin, Leoš Janáčekin, Anton Rubinsteinin, Richard Wagnerin ja Richard Straussin oopperoissa. Hän teki vuonna 2012 eksklusiivisen levytyssopimuksen Deutsche Grammophonin kanssa. Beczała sai vuonna 2015 Jälleensyntyneen Puolan ritarikunnan ritarin ristin ja vuonna 2018 Gloria Artis -mitalin kulttuuriansioista. == Lähteet == Luokka:Puolalaiset oopperalaulajat Luokka:Tenorit Luokka:Vuonna 1966 syntyneet Luokka:Elävät henkilöt
Janusz Muniak

Janusz Muniak (3. kesäkuuta 1941 – 31. tammikuuta 2016) oli puolalainen jazzmuusikko. Hän työskenteli saksofonistina, huilistina, sovittajana ja säveltäjänä.Janusz Muniak Culture.pl, viitattu 27.9.2024 Muniak valmistui musiikkikoulusta Krakovassa ja teki vuonna 1960 debyyttinsä Witold Miszczakin yhtyeessä. Sitten hän esiintyi Tomasz Stańkon ja Andrzej Trzaskowskin kokoonpanoissa. Hän myös teki yhteistyötä Krzysztof Komedan, Jan Ptaszyn Wróblewskin ja Jan Jarczykin kanssa. Oman yhtyeensä johtajana Muniak teki ensimmäisen esiintymisensä vuonna 1976. Tuolloin hänen kvintetissään soittivat hänen lisäkseen Jerzy Bezucha, Marek Bliziński, Andrzej Dechnik ja Paweł Perliński. Vuonna 1979 Muniak perusti kvartetin kitaristi Jarosław Śmietanan kanssa. Hän perusti myös kvartetin, jossa hänen kanssaan toimivat Przemysław Strączek, Adam Kowalewski ja Grzegorz Masłowski. Muniakin muita puolalaisia yhteistyökumppaneita olivat Andrzej Cudzich, Antoni Miśkiewicz, Jacek Pelc, Krzysztof Zawadzki, Włodek Pawlik, Wojciech Puszek, Leszek Możdżer, Michał Miśkiewicz ja Darek Oleszkiewicz. Muniak teki kansainvälistä yhteistyötä Don Cherryn, Freddie Hubbardin, Hank Mobleyn, Charlie Venturan, Hank Jonesin ja Gerd Schullerin kanssa. Muniak perusti vuonna 1992 Krakovaan Floriańskan kadulle U Muniaka -nimisen jazzklubin. Hän julkaisi lähes kolmekymmentä albumia, joista viimeisenä ilmestyi marraskuussa 2015 Contemplation. Jazz Forumin lukijat äänestivät Muniakin vuonna 2011 parhaaksi puolalaiseksi saksofonistiksi. == Lähteet == Luokka:Puolalaiset jazzmuusikot Luokka:Puolalaiset saksofonistit Luokka:Huilistit Luokka:Puolalaiset säveltäjät Luokka:Vuonna 1941 syntyneet Luokka:Vuonna 2016 kuolleet
Jan Jarczyk

Jan Jarczyk (1947 Krakova – 3. elokuuta 2014) oli puolalainen jazzpianisti, -säveltäjä, -sovittaja ja -pasunisti. Hän aloitti uransa Puolassa, mutta muutti vuonna 1977 Yhdysvaltoihin ja myöhemmin Kanadaan. Hän sai Yhdysvaltain ja Kanadan kansalaisuudet, mutta säilytti myös Puolan kansalaisuuden.Jan Jarczyk Musician Biography Canadian Jazz Archive, viitattu 27.9.2024 Jarczyk sai klassisen koulutuksen Krakovan musiikkiakatemiassa. Hän julkaisi debyyttialbuminsa vuonna 1981. Jarczyk opetti 1980-luvulla Berklee School of Musicissa Bostonissa ja Montrealiin muutettuaan McGillin yliopiston Schulich School of Musicissa.Kevin Allen, Remembering Jan Jarczyk Polish Music Center 24.9.2024, viitattu 27.9.2024 Hän sai Lyonissa pianojazzimprovisaatiokilpailussa Grand Prix’n vuonna 1974 ja SOCAN:n palkinnon parhaasta jazzsävellyksestä vuonna 1999. Jarczyk julkaisi albumeita sekä yhteistyössä muiden kanssa että soolopianistina. Hänen albumeihinsa kuuluu Things to Look For (1996). Jarczyk esiintyi eri puolilla Eurooppaa, Pohjois-Amerikassa, Meksikossa, Kuwaitissa ja Japanissa. Hän esiintyi vuosittain Krakovan jazzfestivaalissa myös Puolasta lähtönsä jälkeen. Hän toimi taiteellisena johtajana Chodzieżin kansainvälisessä jazztyöpajassa. == Lähteet == Luokka:Puolalaiset jazzmuusikot Luokka:Puolalaiset pianistit Luokka:Puolalaiset säveltäjät Luokka:Jazzpasunistit Luokka:Vuonna 1947 syntyneet Luokka:Vuonna 2014 kuolleet
Janusz Stefański

Janusz Stefański (14. kesäkuuta 1946 Krakova – 4. marraskuuta 2016 Frankfurt am Main) oli puolalainen jazzmusiikin lyömäsoittaja.Zmarł Janusz Stefański, wybitny muzyk jazzowy Culture.pl 8.11.2016, viitattu 27.9.2024 Stefański opiskeli pianon- ja rumpujensoittoa musiikkikorkeakoulussa Krakovassa. Hän sai diplominsa vuonna 1972. Stefański teki debyyttinsä Jazz nad Odrą -festivaalissa Wrocławissa vuonna 1966. Vuodesta 1973 hän työskenteli myös Saksassa ja Itävallassa. Uransa aikana hän teki esiintymisiä lisäksi muun muassa Kanadassa, Yhdysvalloissa ja Intiassa. Stefański asui elämänsä viimeiset vuosikymmenet Saksassa. Hän opetti Mainzissa ja Frankfurt am Mainissa. Hän kuoli keuhkosyöpään sairaalassa Frankfurt am Mainissa 70-vuotiaana. Stefański soitti Tomasz Stańkon kvintetissä, Zbigniew Namysłowskin kvartetissa, Tomasz Szukalskin kvartetissa ja Polski Jazz Ensemblessa. Hänen yhteistyökumppaneihinsa kuuluivat myös esimerkiksi Jan Ptaszyn Wróblewski, Mieczysław Kosz ja Zbigniew Seifert. == Lähteet == Luokka:Puolalaiset jazzmuusikot Luokka:Puolalaiset rumpalit Luokka:Vuonna 1946 syntyneet Luokka:Vuonna 2016 kuolleet
Sam Stadener

Nils Samuel "Sam" Stadener (synt. Svensson; 30. maaliskuuta 1872 Asarum – 6. elokuuta 1937 Malmö) oli ruotsalainen teologi ja liberaali poliitikko. Hän toimi piispana Strängnäsin hiippakunnassa vuosina 1927–1933 ja Växjön hiippakunnassa 1933–1937. Lisäksi hän oli Ruotsin kirkko- ja opetusministeri 1930–1932. ==Lähteet== ==Aiheesta muualla== Luokka:Strängnäsin hiippakunnan piispat Luokka:Ruotsin liberaalien poliitikot Luokka:Ruotsin ministerit Luokka:Opetusministerit Luokka:Vuonna 1872 syntyneet Luokka:Vuonna 1937 kuolleet
Pekka Virtanen (ammattiyhdistysjohtaja)

Pekka Rafael Virtanen (s. 22. joulukuuta 1923 Kisko) on suomalainen ammattiyhdistysjohtaja ja toimittaja. Virtasen vanhemmat olivat muurari, maanviljelijä Ilmari Johannes Virtanen ja Martta Alina Koivu. Virtanen avioitui 1946 Senja Sulevi Suomisen kanssa. Hän kävi kansakoulun ja harjoitti opintokerho- ja kirjeopintoja Työväen Sivistysliiton ohjauksessa. Työväen Akatemiassa Virtanen opiskeli 1945–1946. Hän oli Suomen Maa- ja Sekatyöväen Liiton toimitsija 1945–1954, Sosialidemokraattisen Työläisliiton valistus- ja tiedotussihteeri 1955–1958, Päivän Sanomien toimittaja 1958–1959, SAK:n Varsinais-Suomen piirin toimitsija 1960–1965 ja Suomen Maaseututyöväen Liiton puheenjohtaja 1966–1983. Virtanen tuli tunnetuksi myös Yleisradion Metsäradion avustavana toimittajana 1970–1984. Virtanen oli SDP:n jäsen 1945–1957 ja vuodesta 1973 ja TPSL:n jäsen vuodesta 1959 ja varapuheenjohtaja 1970–1972. Kiskon kunnanvaltuuston jäsen Virtanen oli 1948–1950, Uskelan kunnanvaltuuston jäsen 1954–1963 ja kunnanhallituksen puheenjohtaja 1961–1963 sekä Salon kauppalanvaltuuston jäsen 1965–1968 ja 1989–1992. Hänellä oli ammattiyhdistysuransa aikana myös useita muita kotimaisia ja kansainvälisiä luottamustehtäviä. (ei-vapaa) == Lähteet == Luokka:Suomalaiset ammattiyhdistysjohtajat Luokka:Suomalaiset toimittajat Luokka:Kiskon kunnanvaltuutetut Luokka:Salon kaupunginvaltuutetut Luokka:Työväen ja pienviljelijäin sosialidemokraattisen liiton poliitikot‎ Luokka:Yli satavuotiaiksi eläneet suomalaiset Luokka:Vuonna 1923 syntyneet Luokka:Elävät henkilöt
Rusaifa

Rusaifa () on kaupunki Jordaniassa Ammanin itäpuolella. Sen asukasluku oli vuonna 2023 arviolta 473 693\. ==Maantiede== Rusaifa sijaitsee Jordanian pääkaupunki Ammanin itäpuolella Zarqan kuvernementissa. Nykyisin Rusaifa on Zarqan kanssa osa laajempaa Itä-Ammanin rakennettua aluetta. ==Historia== 1900-luvun alussa osmaniviranomaiset asuttivat paikalle tšetšeeni- ja tšerkessipakolaisia. Paikalle rakennettiin Hijazin rautatien asema. Israelia vastaan vuonna 1967 käydyn kuuden päivän sodan seurauksena Jordania menetti Palestiinan Länsirannan ja maahan saapui suuri määrä pakolaisia. Heitä asettui etenkin Ammanin ympäristöön, mukaan lukien Rusaifaan. Rusaifassa harjoitettiin fosfaattien kaivostoimintaa 1980-luvulle saakka. ==Väestö== Jordanian tilastokeskuksen mukaan Rusaifan asukasluku oli vuonna 2023 arviolta 473 693. Kasvava väkiluku on ollut huomattava ongelma. ==Lähteet== Luokka:Jordanian kaupungit
Pekka Virtanen

Pekka Virtanen -nimisiä henkilöitä ovat: * Pekka Virtanen (s. 1923), ammattiyhdistysjohtaja ja toimittaja * Pekka Virtanen (s. 1944), runoilija ja kääntäjä * Pekka Virtanen (s. 1964), kitaristi ja musiikkituottaja * Pekka V. Virtanen (1929–2020), yhdyskuntasuunnittelun professori.
Comairin lento 3272

Comairin lento 3272 oli Comairin Yhdysvaltain sisäinen reittilento Cincinnati/Northern Kentuckyn kansainväliseltä lentoasemalta Detroit Metropolitanin lentoasemalle. Lennolla 9. tammikuuta 1997 käytetty Embraer EMB-120RT Brasilia syöksyi maahan vajaan 1 200 metrin korkeudesta 30 kilometrin päässä määränpäästään. Kaikki koneessa olleet 29 matkustajaa ja miehistön jäsentä kuolivat turmassa. == Lähteet == Luokka:Lento-onnettomuudet Yhdysvalloissa Luokka:Vuoden 1997 lento-onnettomuudet Luokka:Michiganin historia
First Airin lento 6560

First Airin lento 6560 oli First Airin Kanadan sisäinen reittilento Yellowknifen lentoasemalta Resolute Bayn lentoasemalle. Lennolla 20. elokuuta 2011 käytetty Boeing 737-210C törmäsi maahan lähestymisen aikana. Koneessa olleista 11 matkustajasta kuoli kahdeksan. Kaikki neljä miehistön jäsentä kuolivat. == Lähteet == Luokka:Lento-onnettomuudet Kanadassa Luokka:Vuoden 2011 lento-onnettomuudet
Toni Laaksonen

Toni Laaksonen -nimisiä henkilöitä ovat: * Toni Laaksonen (s. 1973), suomalainen lintutieteilijä ja ekologi * Toni Laaksonen, suomalainen radiotuottaja ja -juontaja * Toni Laaksonen (s. 1982), suomalainen yritysjohtaja.
Långmossan tuulivoimapuisto

Långmossan tuulivoimapuisto on Pohjanmaalla Maalahden Långmossenin eteläpuolella sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 110 gigawattituntia. Tuulivoimapuiston on rakentanut Suvic OX2:n toimeksiannosta, sen omistaa Långmossa Vindpark AB, joka on IKEA Finlandin tytäryhtiö, ja sitä operoi OX2. == Yleistä == Tuulipuisto sijaitsee kapealla ylängöllä, joka jää Långmossenin, Storsjönin, Västerbrännanin ja Ribäckenin kulmakuntien väliin. Seutu on kallioista metsämaastoa, jonka soistuneita alhoja on ojitettu tiheään. Tuulipuiston pituus on 2,6 kilometriä, leveys 1,4 kilometriä, ja kaikki voimalaitokset sisällensä sulkevan alueen pinta-ala on 2,5 neliökilometriä. Voimala-alue levittäytyy Kalkabergetin, Gråhusetin, Stolpasmossenin, Väktarshusetin ja Hyndbrännanin seuduille. Voimaloiden huoltamiseen käytetään alueen metsäautoteitä, jotka risteilevät Långmossenin eteläpuolella. Tuulivoimalaitokset ovat saksalaisen Nordex Accionan valmistamaa N149-mallia, jonka napakorkeus on 155,5 metriä, tuuliturbiinin halkaisija 149,1 metriä, ja jonka kapasiteetti on neljällä voimalalla 4,5 ja kolmella 4,0 megawattia. Voimalat sijaitsevat 19–30 metrin korkeudella mpy. Voimaloiden tuottama sähkö johdetaan maakaapeleissa alueen länsipuolelle, jossa maakaapeliin liitetään mukaan etelässä sijaitsevan Ribäckenin tuulivoimapuiston tuottama sähkö. Yhteisellä maakaapelilla toteutettu siirtolinja päätyy Petolahden sähköasemalle. Siellä sähkön jännite nostetaan kantaverkkoon sopivaksi. == Historiaa == Ruotsalainen OX2 suunnitteli tuulipuiston rakentamista Långmossan metsäalueelle osana IKEA Suomelle toteutettua Castle-tuulivoimahanketta. Hanke käsittää Långmossan lisäksi Ribäckenin, Ponsivuoren sekä Verhonkulman tuulipuistot. Tuulipuiston osayleiskaavan pantiin vireille heinäkuussa 2017 ja siitä järjestettiin kuuleminen heinä-elokuussa 2017. Kaavassa oli tuolloin yhdeksän tuulivoimalaitosta. Kaavaehdotus julkistettiin syyskuun ja lokakuun ajaksi. Kunnanhallitus hyväksyi kaavan marraskuun alussa ja kunnanvaltuusto marraskuun puolivälissä 2017. Kaavassa rajoitettiin seitsemän tuulivoimalaitoksen enimmäiskorkeudeksi 250 metriä. Hankkeen rakentaminen alkoi keväällä 2019 yhdessä Ribäckenin tuulipuiston kanssa. Hankkeen rakentaminen alkoi keväällä 2019. Vaikka OX2 olikin rakennuttajan roolissa, vastasi Suvic Oy rakentamisesta kokonaan itse. Sille kuului kokonaisvastuullisesti rakentaa maanrakennustyöt, valaa voimaloiden perustukset, rakentaa sähköverkko ja tietoliikenneverkko sekä sähköasema. Kun tuulivoimapuisto valmistui, otti OX2 sen vastaan ja myi sen syyskuussa 2020 IKEA:lle. OX2 vastaa tuulipuiston hallinnoinnista eli operoinnista. == Katso myös == * Luettelo Suomen tuulivoimaloista == Lähteet == Luokka:Maalahden tuulivoimapuistot
Liisa Tani

Liisa Tani (s. 1989 Kotka) on suomalainen muusikko ja Ghost World -yhtyeen perustaja, yhtyeeseen kuuluu myös esimerkiksi Kissa-yhtyeestä tunnettu Günter Kivioja. Tanin toinen kokoonpano on Big Fields ja näiden yhtyeiden rinnalla Tanilla on sooloprojekti Sir Liselot. Hän käyttää myös taiteilijanimeä Miss Lizzy. Lisäksi Tani toimii tuottajana, ja on tuottanut esimerkiksi Kissa- yhtyeen Apinalinna-albumin. Tani operoi vaihtoehtorockin ja indie rockin parissa, hän julkaisee musiikkia muun muassa kasettipainoksina. Tanin Ghost World-yhtye edustaa vaihtoehtomuusiikkia, jossa yhdistyy muun muassa slacker rock ja dream pop. Sir Liselot on puolestaan niin kutsutun lo-fi-estetiikan edustaja, kappaleiden sanoitukset ovat suomenkielisiä. == Diskografia == ==== Albumit: ==== * Hard Action: Hands Dripping Red / Tunnel Vision (2016, Bootleg Booze Records) * Ghost World: Ghost World (2017, Svart Records) * Big Fields: Country-Cd (2017, Päiväraha Records) * Ghost World: Spin (2018, Svart Records) * Sir Liselot: Olenko Kertonut? (Kasetti, Brownhill Mafia 2018) * Sir Liselot: Cool Aid / Löydät Mut (2020, World Canvas) * Ghost World: Atlas (2020, Svart Records) * Sir Liselot: Paprika, Quirky Girl Moshpit (2023, Minna Records) == Lähteet == == Aiheesta muualla == * Discogs-sivu Luokka:Suomalaiset rockmuusikot Luokka:Vuonna 1989 syntyneet Luokka:Elävät henkilöt
Pati patia

Pati patia on intialainen koirarotu. Sillä ei ole FCI:n tunnustusta. == Ulkonäkö == Pati patia on keskikokoinen, hieman labradorinnoutajaa pienempi. Sillä on teräväkärkinen kuono ja puolipystyt korvat. Väritys on musta tai ruskea, ja joillain yksilöillä on lisäksi pääväristä erottuva satula. Säkäkorkeus on noin 50 cm ja paino noin 25 kg.Baskaran, S. Theodore. The Book of Indian Dogs, s. 69. Aleph Book Company, 2017, New Delhi. ISBN978-93-84067-57-1. == Alkuperä == Rotu on kotoisin Itä-Intian Odishaan kuuluvilta Korapetin ja Mayurbhanjin alueilta. Paikalliset heimot käyttävät sitä metsästykseen ja jäljestykseen. Vuonna 1983 rodunedustajia koulutettiin poliisikoiriksi, mm. vartiointiin. == Lähteet == Luokka:FCI:n ulkopuoliset rodut Luokka:Intialaiset koirarodut Luokka:Metsästyskoirat Luokka:Alkukantaiset koirat
Igor Kaczurowsky

Igor Kaczurowsky, myös Kaczurowskyj, (; 1918 Nižyn, Ukraina – 2013) oli ukrainalaissyntyinen runoilija, prosaisti,Igor Kaczurowsky, The Modern Novel, viitattu 27.9.2024 kääntäjä ja kirjallisuudentutkija.N. I. Liepukhova, ’We went to the west to return to the east’, or Ukrainian translators abroad, Literature and Culture of Polissya № 96. Series "Philology Research" № 13s. 286 Viitattu 27.9.2024 (pdf) Kaczurowskyn isä oli juristi ja Ukrainan keskusneuvoston apulaisvaltiosihteeri. Perhe muutti Venäjälle Kurskiin vainoja pakoon, ja hän opiskeli siellä pedagogisessa instituutissa. Hän palasi 1943 Ukrainaan, ja toisen maailmansodan päätyttyä hän muutti Itävaltaan. Hän oli Salzburgiin perustetun Ukrainalaisten tieteentekijöiden, kirjailijoiden ja taiteilijoiden liiton perustajajäsen, ja Itävallassa hän aloitti kirjailijanuransa. Hän muutti 1948 Argentiinaan ja sai kansalaisuuden. Hän ryhtyi satamatyöläiseksi mutta kirjoitti edelleen. Hän toimi Argentiinassa yliopisto-opettaja ja opetti vanhaa ukrainalaista kirjallisuutta ja venäläistä kirjallisuutta. Hän palasi 1969 Eurooppaan, jossa hän asettui Saksaan Müncheniin ja työskenteli Radio Free Europe/Radio Libertyssä. Kaunokirjallisuuden lisäksi Kaczurowsky teki kirjallisuudenteorian oppikirjoja. Kaczurowskyn käännöstuotantoa julkaistiin ensin ulkomailla ja vuodesta 2000 Urainassa. Kaczurowsky on haudattu Ukrainaan Krutyyn. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1918 syntyneet Luokka:Vuonna 2013 kuolleet
Kurumalai

Kurumalai on intialainen koirarotu. Sillä ei ole FCI:n tunnustusta. == Ulkonäkö == Rotu on lyhytkarvainen ja ketterä. Väritys on yleensä musta- ruskea, mutta myös brindlejä yksilöitä esiintyy. ja sen korkeus on noin 60 cm ja paino noin 30 kg. == Alkuperä == Kurumalai on kotoisin Kurumalain alueelta Tamil Naduun kuuluvasta Tirunelvelistä. Sitä käytetään jäniksen ja antiloopin metsästykseen. Joidenkin kasvattajien mukaan kyseessä olisi vain chippiparainvinttikoiran paikallismuunnos.Baskaran, S. Theodore. The Book of Indian Dogs, s. 82. Aleph Book Company, 2017, New Delhi. ISBN978-93-84067-57-1. == Lähteet == Luokka:FCI:n ulkopuoliset rodut Luokka:Intialaiset koirarodut Luokka:Vinttikoirat
Alex Shnaider

Alex Shnaider (s. 3. elokuuta 1968) on kanadalainen liikemies ja Midland Groupin perustaja. Shnaider päätyi ostamaan taloudellisiin vaikeuksiin ajautuneen Formula 1 -talli Jordanin tammikuussa 2005 noin 50 miljoonalla dollarilla ja nimesi sen uudelleen Midlandiksi kaudelle 2006. == Lähteet == Luokka:Moottoriurheilun henkilöt Luokka:Kanadalaiset liikemiehet Luokka:Vuonna 1968 syntyneet Luokka:Elävät henkilöt
Röhkijäkala

Röhkijäkala (Anisotremus virginicus) on murisijoihin kuuluva kalalaji. Lajia tavataan lämpimissä vesissä Atlantin länsiosissa. == Koko ja ulkonäkö == Röhkijäkala kasvaa useimmiten 25–30 cm pitkäksi, mutta suurimmat yksilöt voivat olla 40 cm pitkiä. Laji on ruumiinrakenteeltaan korkea- ja litteäruumiinen ja nelikulmainen. Selkäevä on pitkä ja sen keskellä on lovi. Kalan pyrstöevä on voimakkaasti haarautunut. Täysikasvuinen röhkijäkalan ruumis on sinertävän harmaa ja siinä on useita keltaisia poikkijuovia. Pää on keltainen. Silmien kohdalla on viisto musta pystyraita ja toinen musta pystyraita on kiduskannen takana. Evät ovat mustat. Nuorten röhkijäkalojen ruumiissa on kaksi mustaa poikkijuovaa. Röhkijäkala voi muodostaa hampaillaan murahtehtelevia tai röhkiviä ääniä. == Levinneisyys ja elintavat == Röhkijäkalaa tavataan Floridasta ja Meksikonlahdelta Brasiliaan ulottuvalta alueelta. Se elää koralliriutoilla ja mangroveissa joko yksittäin tai parvina. Kala on yöaktiivinen ja syö esimerkiksi äyriäisiä, nilviäisiä ja matoja. Erityisesti nuoret yksilöt napsivat ravinnokseen muiden kalojen ja merikilpikonnien ulkoloisia. Kudun jälkeen munat kelluvat vapaasti vedessä. Röhkijäkalaa kalastetaan esimerkiksi verkoilla ja keihäillä, mutta se ei ole kaupallisesti merkittävä ruokakala. Sitä pidetään merivesiakvaarioissa erityisesti yleisöakvaarioissa. == Lähteet == Luokka:Ahvenkalat
Peter Viitanen

Peter Rainer Zakarias Viitanen (s. 21. helmikuuta 1980, Tukholma ) on ruotsalainen näyttelijä. Skådespelaren Peter Viitanen pratar finska i bastun Sveriges Radio Retrieved 22 September 2019 Hänet tunnetaan parhaiten roolistaan Kenneth Gärdestadina elokuvassa Ted: För kärlekens skull . Viitanen on toisen polven ruotsinsuomalainen ja puhuu suomea perheensä kanssa. Luokka:Vuonna 1980 syntyneet Luokka:Elävät henkilöt Luokka:Ruotsalaiset näyttelijät
United Airlinesin lento 409

United Airlinesin lento 409 oli United Airlinesin Yhdysvaltain sisäinen reittilento Coloradon Stapletonin kansainväliseltä lentoasemalta Utahin Salt Lake Cityn kansainväliselle lentoasemalle. Lennolla 6. lokakuuta 1955 käytetty Douglas DC-4 törmäsi Medicine Bow Peak -vuoreen Wyomingin osavaltiossa. Kaikki lennolla ollutta 63 matkustajaa ja kolme miehistön jäsentä kuolivat turmassa. Onnettomuuden todennäköiseksi syyksi todettiin lentäjän poikkeaminen suunnitellulta reitiltä tuntemattomista syistä. == Lähteet == Luokka:Lento- onnettomuudet Yhdysvalloissa Luokka:Vuoden 1955 lento-onnettomuudet Luokka:Wyoming
Nordic Racing

Nordic Racing oli brittiläinen autourheilutalli, joka kilpaili International Formula 3000 -sarjassa vuosina 1993–2002. == Tulokset == ===Formula 3000=== Kausi Auto Moottori Renkaat Kuljettajat 1 2 3 4 5 6 7 8 9 10 11 12 Sijoitus Pisteet 1993 Reynard 93D Ford Cosworth DON SIL PAU PER HOC NÜR SPA MAG NOG Alessandro Zampedri Ret DSQ DNQ Ret Ret 3 Ret Ret 10 1994 Lola T94/50 Ford Cosworth SIL PAU CAT PER HOC SPA EST MAG Marc Goossens Ret Ret 6 7 5 Ret Ret Ret Jordi Gené 9 9 4 Oliver Gavin DNS Paulo Carcasci Ret 1995 Lola T95/50 Ford Cosworth SIL CAT PAU PER HOC SPA EST MAG Stephen Watson Ret 11 12 7 Ret 12 Ret 12 Marc Goossens 4 5 3 Ret 1 Ret 8 2 1996 Lola T96/50 Zytek NÜR PAU PER HOC SIL SPA MAG EST MUG HOC Elton Julian 13 DNS Ret Ret 7 14 12 18 14 5 Akira Iida 14 8 11 12 13 Ret 14 12 18 9 1997 Lola T96/50 Zytek-Judd SIL PAU HEL NÜR PER HOC A1R SPA MUG JER Thomas Biagi DNQ DNQ DNQ Marc Gené DNQ Ret 8 Ret Mario Waltner DNQ DNQ Gianluca Paglicci 20 Rui Águas Ret 9 5 7 Ret DSQ 4 9 12 5 1998 Lola T96/50 Zytek-Judd OSC IMO CAT SIL MON PAU A1R HOC HUN SPA PER NÜR Fabrice Walfisch 13 18 20 25† DNQ DNQ Ret Ret Ret 22 Ret 8 Brian Smith 10 Ret Ret 15 11 8 Kevin McGarrity Ret 4 Ret Hidetoshi Mitsusada 23 Ret 15 1999 Lola B99/50 Zytek IMO MON CAT MAG SIL A1R HOC HUN SPA NÜR 8. 6 Sascha Bert DNQ DNQ DNQ Arnd Meier DNQ DNQ DNQ DNQ DNQ DNQ DNQ Kevin McGarrity 2 DNQ 9 Ret 23 DNQ 15 10 Ret 7 2000 Lola B99/50 Zytek IMO SIL CAT NÜR MON MAG A1R HOC HUN SPA 6. 19 Kevin McGarrity 15 Ret Ret Ret 4 15 DNQ 11 Ret DNQ Justin Wilson 8 3 5 Ret 7 9 2 Ret 5 5 2001 Lola B99/50 Zytek INT IMO CAT A1R MON NÜR MAG SIL HOC HUN SPA MNZ 1. 110 Tomáš Enge 12 3 1 3 7 1 3 5 5 11 4 Jaroslav Janiš 16 Justin Wilson 1 6 3 1 2 Ret 2 2 2 1 2 2 2002 Lola B02/50 Zytek INT IMO CAT A1R MON NÜR SIL MAG HOC HUN SPA MNZ 9. 1 Ryan Briscoe 12 13 12 17 Ret Ret 12 Thed Björk Ret 7 13 8 7 Zsolt Baumgartner Ret 9 Ret 11 Ret 12 14 12 8 7 8 6 Luokka:Brittiläiset autourheilutallit
Otto Stenberg

Otto Stenberg (s. 29. toukokuuta 2005 Stenungsund, Ruotsi) on ruotsalainen jääkiekkoilija. Hänen pelipaikkansa on keskushyökkääjä tai vasen laitahyökkääjä. Stenberg pelaa kaudella 2024–2025 lainasopimuksella SHL- joukkue Malmö Redhawksissa. Stenbergin kasvattajaseuransa on Stenungsunds HF. NHL-joukkue St. Louis Blues varasi Stenbergin ensimmäisellä kierroksella 25. varausvuorolla vuoden 2023 NHL:n varaustilaisuudessa. Hänellä on tulokassopimus Bluesin kanssa kauden 2026–2027 loppuun saakka. Hän on edustanut SHL:ssä myös Frölunda HC:ta. Stenberg on pelannut 56 SHL:n runkosarjan ottelua. Näissä otteluissa hän on tehnyt neljä maalia ja kuusi syöttöä eli yhteensä kymmenen tehopistettä. Stenberg on pelannut kolme SHL:n pudotuspelien ottelua ilman tehopisteitä. Uran tilastot päivitetty 27. syyskuuta 2024. == Lähteet == Luokka:Ruotsalaiset jääkiekkoilijat Luokka:Malmö Redhawksin pelaajat Luokka:St. Louis Bluesin pelaajat Luokka:St. Louis Bluesin varaamat pelaajat Luokka:Vuonna 2005 syntyneet Luokka:Elävät henkilöt
Sudan Airwaysin lento 139

Sudan Airwaysin lento 139 oli Sudan Airwaysin Sudanin sisäinen reittilento Port Sudanin kansainväliseltä lentoasemalta Khartumin kansainväliselle lentoasemalle. Lennolla 8. heinäkuuta 2003 käytetty Boeing 737-2J8C törmäsi maahan yrittäessään tehdä hätälaskua takaisin lentoasemalle, kun se menetti tehon yhdestä moottorista 15 minuuttia nousun jälkeen. Lentäjät eivät nähneet kiitotietä heikkojen sääolosuhteiden vuoksi, ja kone osui siitä noin 4,8 kilometriä itään. Koneessa olleista 117 matkustajasta ja miehistön jäsenestä kaikki kuolivat lukuun ottamatta kaksivuotiasta poikaa, joka lennätettiin Yhdistyneeseen kuningaskuntaan jatkohoitoa varten. == Lähteet == Luokka:Lento- onnettomuudet Sudanissa Luokka:Vuoden 2003 lento-onnettomuudet
Team Astromega

Team Astromega oli belgialainen autourheilutalli. Talli on kilpaillut A1 Grand Prix, Belgian Formula Renault 1.6 ja International Formula 3000 -sarjoissa. == Historia == Team Astromegan perusti vuonna 1995 belgialainen International Formula 3000 -kuljettaja Mikke Van Hool, joka halusi ajaa omassa tallissaan. Vuodesta 1996 lähtien Sam Boyle on toiminut tallin managerina. Vuonna 2003 osaomistajaksi tuli taloushallinnon asiantuntija Werner Gillis. Samana vuonna Robby Arnott liittyi tiimiin pääinsinöörinä työskenneltyään DAMS-tallin kanssa. Luokka:Belgialaiset autourheilutallit
Michał Spisak

Michał Spisak (14. syyskuuta 1914 Dąbrowa Górnicza – 28. tammikuuta 1965 Pariisi) oli puolalainen säveltäjä.Michał Spisak Culture.pl, viitattu 27.9.2024 Spisak opiskeli Katowicen musiikkiakatemiassa vuosina 1930–1937 viulunsoittoa Józef Cetnerin ja sävellystä Aleksander Brachockin johdolla. Vuosina 1936–1937 hän sai myös yksityistä sävellysopetusta Kazimierz Sikorskilta Varsovassa. Spisak sai vuonna 1937 Sleesialaisen musiikkiseuran stipendin, jonka turvin hän pääsi Pariisiin suorittamaan sävellysopintoja Nadia Boulangerin johdolla. Spisak liittyi Pariisissa Nuorten puolalaisten muusikoiden seuraan ja toimi sen varapuheenjohtajana vuoden 1939 jälkeen. Hän oli toisen maailmansodan aikana Voironissa ja palasi Pariisiin vuonna 1945. Spisak kuului Puolan säveltäjäliittoon vuodesta 1947. Hänen sävellyksiään esitettiin säännöllisesti muun muassa Varsovan syksy -festivaalissa ja Poznańin musiikkikeväässä. Spisak sai kahdesti Lili Boulanger -palkinnon (1945, 1946). Hänet palkittiin myös Kuningatar Elisabetin musiikkikilpailussa kahdesti: vuonna 1953 Serenadista orkesterille ja vuonna 1957 Concerto giocososta kamariorkesterille. Vuonna 1955 voitti Olympiahymnillään kansainvälisen kilpailun olympialaisten tunnussävelmästä Monacossa. Spisak sai vuonna 1962 kunniamaininnan teoksestaan Improvisazione Kansainvälisessä Henryk Wieniawski -viulukilpailussa Poznańissa. Vuonna 1964 Spisakille myönnettiin Puolan säveltäjäliiton vuosipalkinto. Spisak oli yksi johtavista uusklassisen suuntauksen edustajista puolalaisessa musiikkielämässä. Hänen sävellyksiään julkaistiin Puolassa, Ranskassa, Isossa-Britanniassa ja Itävallassa. Hän oli vuodesta 1955 naimisissa ranskalaisen Andrée Thibaultin kanssa. Spisak kärsi läpi elämänsä terveysongelmista lapsuudessa sairastamansa polion johdosta.Michal Spisak Queen Elisabeth Competition, viitattu 27.9.2024 == Lähteet == Luokka:Puolalaiset säveltäjät Luokka:Vuonna 1914 syntyneet Luokka:Vuonna 1965 kuolleet
Spjærøyn kirkko

Spjærøyn kirkko () on Hvalerin kunnassa Norjassa sijaitseva kivinen pitkäkirkko vuodelta 1891. ==Lähteet== ==Aiheesta muualla== Luokka:Hvaler Luokka:Norjan kivikirkot
Bøn kirkko (Hyllestad)

Bøn kirkko () on Hyllestadin kunnassa Norjassa sijaitseva puinen pitkäkirkko vuodelta 1868. ==Lähteet== ==Aiheesta muualla== Luokka:Hyllestad Luokka:Norjan puukirkot
Ønin kirkko

Ønin kirkko () on Hyllestadin kunnassa Norjassa sijaitseva kivinen pitkäkirkko vuodelta 1958. ==Lähteet== ==Aiheesta muualla== Luokka:Hyllestad Luokka:Norjan kivikirkot
Eikenin kirkko

Eikenin kirkko () on Hægebostadin kunnassa Norjassa sijaitseva puinen ristikirkko vuodelta 1817. ==Lähteet== ==Aiheesta muualla== Luokka:Hægebostad Luokka:Norjan puukirkot
Duško Gojković

Duško Gojković (14. lokakuuta 1931 Jajce – 5. huhtikuuta 2023 München) oli jugoslavialaissyntyinen jazztrumpetisti, -säveltäjä ja -sovittaja. Hän syntyi Bosniassa, mutta muutti vuonna 1956 Länsi-Saksaan.Dusko Gojkovic Jazz Hot 5.4.2023, viitattu 27.9.2024 Paul Kaufman, Duško Gojković (born 1931) National Jazz Archive, viitattu 27.9.2024 Gojković opiskeli Belgradin musiikkiakatemiassa vuosina 1948–1953. Hän soitti dixieland-kokoonpanoissa ja liittyi Belgradin radion big bandiin 18-vuotiaana. Länsi-Saksaan muutettuaan Gojković työskenteli neljän vuoden ajan Kurt Edelhagenin orkesterissa. Hän pääsi soittamaan Chet Bakerin, Stan Getzin ja Oscar Pettifordin kanssa. Hän sai tunnustusta esiintymisestään vuoden 1958 Newport Jazz Festivalissa. Gojković aloitti vuonna 1961 opiskelun Herb Pomeroyn johdolla Berklee College of Musicissa. Hän esiintyi ja levytti myöhemmin Miles Davisin, Dizzy Gillespien, Gerry Mulliganin, Sonny Rollinsin, Lee Konitzin, Sal Nisticon, Gordon Beckin, Pete Kingin, Carl Fontanan ja Tubby Hayesin kanssa. Vuosina 1968–1973 Gojković työskenteli Kenny Clarken ja Francy Bolandin big bandin kanssa. Gojković aloitti tuotteliaan levytysuransa vuonna 1956. Hän sai Hampurissa marraskuussa 2022 Echo Jazz -palkinnon elinikäisistä saavutuksista.The legendary jazz trumpeter Dusko Gojkovic, one of the most successful musicians from the Balkans, has died Sloboden Pečat, viitattu 27.9.2024 Hänellä oli Pyhien Kyrilloksen ja Methodioksen yliopiston kunniatohtorin arvo.Nišville bids farewell to a legend – Duško Gojković, with love Nišville, viitattu 27.9.2024 == Lähteet == Luokka:Bosniahertsegovinalaiset muusikot Luokka:Saksalaiset jazzmuusikot Luokka:Jazztrumpetistit Luokka:Vuonna 1931 syntyneet Luokka:Vuonna 2023 kuolleet
Høyangerin kirkko

Høyangerin kirkko () on Høyangerin kunnassa Norjassa sijaitseva kivinen pitkäkirkko vuodelta 1960. ==Lähteet== ==Aiheesta muualla== Luokka:Høyanger Luokka:Norjan kivikirkot
Lavikin kirkko

Lavikin kirkko () on Høyangerin kunnassa Norjassa sijaitseva kahdeksankulmainen puukirkko vuodelta 1865. ==Lähteet== ==Aiheesta muualla== Luokka:Høyanger Luokka:Norjan puukirkot
Kyrkjebøn kirkko

Kyrkjebøn kirkko () on Høyangerin kunnassa Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Høyanger Luokka:Norjan puukirkot
Gordon Beck

Gordon James Beck (16. syyskuuta 1936 Lontoo – 6. marraskuuta 2011) oli brittiläinen jazzpianisti.Ron Wynn, Gordon Beck AllMusic, viitattu 27.9.2024 Beck oli viulistin poika, mutta työskenteli insinöörinä ennen kuin ryhtyi itse ammattimaiseksi muusikoksi. Hän oli muusikkona itseoppinut. Beck aloitti uransa eri lontoolaisissa yhtyeissä ja liittyi sitten vuonna 1962 Tubby Hayesin kokoonpanoon. Hän toimi siinä kolmen vuoden ajan ja teki ensimmäiset esiintymisensä Englannin ulkopuolella. Beck perusti myös oman trionsa. Vuosina 1969–1972 hän soitti Phil Woodsin European Rhythm Machine -yhtyeessä. Vuonna 1971 hän esiintyi sen kanssa Yhdysvalloissa. Vuonna 1972 Beck perusti Gyroscope-kokoonpanon ja käynnisti uudelleen oman trionsa toiminnan. 1970-luvun alussa hän myös kuului Piano Conclave -yhtyeeseen. Beck työskenteli studiopianistina ja oli freelancer vuodesta 1974. Hänen yhteistyökumppaneihinsa kuuluivat Phil Woods, Lena Horne, Gary Burton, Clark Terry ja Charles Tolliver. == Lähteet == Luokka:Brittiläiset jazzmuusikot Luokka:Jazzpianistit Luokka:Vuonna 1936 syntyneet Luokka:Vuonna 2011 kuolleet
Ornäs

Ornäs on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 082 asukasta vuonna 2021. ==Lähteet== ==Aiheesta muualla== Luokka:Borlängen kunta Luokka:Ruotsin taajamat
Monaco Motorsport

Monaco Motorsport oli monacolainen autourheilutalli, joka kilpaili International Formula 3000 ja Italian Formula 3000 -sarjoissa. ==Tulokset== === Formula 3000 === Kausi Auto Moottori Renkaat Kuljettajat 1 2 3 4 5 6 7 8 9 10 Pisteet Sijoitus 1999 Lola B99/50 Zytek SMR MON ESP FRA GBR AUT GER HUN BEL EUR 0 16. Thomas Biagi DNQ DNQ DNQ DNQ DNQ Alex Yoong DNQ DNQ DNQ Kesk. Kesk. Brian Smith 8 Kesk. DNQ DNQ Cyrille Sauvage DNQ 14 11 DNQ Marco Apicella DNQ Marcelo Battistuzzi DNQ == Aiheesta muualla == * Monaco Motorsport - Motorsportstats.com * Monaco Motorsport - Motorsportmagazine.com Luokka:Monacolaiset autourheilutallit
Torsång

Torsång on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 833 asukasta vuonna 2021. ==Lähteet== ==Aiheesta muualla== Luokka:Borlängen kunta Luokka:Ruotsin taajamat
Idkerberget

Idkerberget on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 252 asukasta vuonna 2021. Idkerbergetissä oli aiemmin kaivostoimintaa. ==Lähteet== ==Aiheesta muualla== Luokka:Borlängen kunta Luokka:Ruotsin taajamat
Norr Amsberg

Norr Amsberg on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 239 asukasta vuonna 2021. ==Lähteet== ==Aiheesta muualla== Luokka:Borlängen kunta Luokka:Ruotsin taajamat
Repbäcken

Repbäcken on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 234 asukasta vuonna 2021. ==Lähteet== ==Aiheesta muualla== Luokka:Borlängen kunta Luokka:Ruotsin taajamat
Jarek Śmietana

Jarosław “Jarek” Śmietana (29. maaliskuuta 1953 Krakova – 2. syyskuuta 2013) oli puolalainen jazzmusiikin kitaristi, laulaja, säveltäjä ja sovittaja.Jarek Smietana AllMusic, viitattu 27.9.2024 Jarek Śmietana in Memoriam NOSPR, viitattu 27.9.2024 JAREK ŚMIETANA „Dlaczego?” -28 wydarzenie Muzeum Jazzu Muzeum Jazzu, viitattu 27.9.2024 Śmietana opiskeli jazzkitaran soittamista. Hänestä tuli 1970-luvun puoleenväliin mennessä kotimaassaan tunnettu jazz rock -yhtye Extra Ballin johtajana. Hän sai myös kansainvälistä mainetta esiintymisillään eri festivaaleilla muun muassa Yhdysvalloissa. Śmietana teki suurimman osan musiikistaan suuremmille kokoonpanoille. Hän käytti esityksissään rockin tyylivaikutteita, mutta hänen painopisteensä siirtyi kohti jazzia hänen myöhemmällä urallaan. Śmietanasta tuli yksi Puolan johtavista jazzmuusikoista. Hänen kokoonpanoissaan soitti esimerkiksi Piotr Baron. Hän levytti monia albumeita yhdessä Wojciech Karolakin kanssa. Śmietana sairastui aivokasvaimeen ja kuoli sen takia tehdyn leikkauksen komplikaatioihin 2. syyskuuta 2013. Hänen tyttärensä on viulisti Alicja Śmietana.Alicja Śmietana Divine Art Recordings Group, viitattu 27.9.2024 == Lähteet == Luokka:Puolalaiset jazzmuusikot Luokka:Jazzkitaristit Luokka:Jazzlaulajat Luokka:Vuonna 1953 syntyneet Luokka:Vuonna 2013 kuolleet
Piquet Racing

Piquet Racing oli brasilialainen autourheilutalli, joka kilpaili International Formula 3000 -sarjassa. Tallin perustivat Nelson Piquet ja Nigel Stepney. == Tulokset == ===Formula 3000=== Kausi Auto Moottori Renkaat Kuljettaja 1 2 3 4 5 6 7 8 9 10 Sijoitus Pisteet 1992 Reynard 92D Mugen Honda Ford Cosworth SIL PAU CAT PER HOC NÜR SPA ALB NOG MAG 14. 0 Olivier Beretta 9 Kesk. Kesk. Kesk. Kesk. 9 Kesk. 17† 9 Kesk. Luokka:Brasilialaiset autourheilutallit
Uddo Lechard Ullman

Uddo Lechard Ullman (1837–1930) oli ruotsalainen teologi, joka toimi Strängnäsin hiippakunnan piispana vuosina 1889–1927. Ullman osallistui Ruotsin kirkon liturgian uudistamiseen. ==Lähteet== ==Aiheesta muualla== Luokka:Strängnäsin hiippakunnan piispat Luokka:Ruotsalaiset teologit Luokka:Vuonna 1837 syntyneet Luokka:Vuonna 1930 kuolleet
Alicja Śmietana

thumb|150px|Alicja Śmietana Alicja Śmietana (s. 1983 Krakova) on puolalainen viulisti.Alicja Śmietana Divine Art Recordings Group, viitattu 27.9.2024 Alicja Smietana The Stradivari Trust, viitattu 27.9.2024 Śmietana on jazzmuusikko Jarek Śmietanan tytär. Hän aloitti viulunsoiton 5-vuotiaana. Hän opiskeli Krakovan musiikkiakatemiassa, Guildhall School of Music and Dramassa ja Christian Tetzlaffin johdolla Kronberg Academyssa. Śmietana teki kansainvälisen debyyttinsä orkesterin solistina Lontoossa Neville Marrinerin johtaman Academy of St. Martin in the Fieldsin kanssa. Hän on tehnyt vuodesta 2003 ajoittaista yhteistyötä Kremerata Baltican kanssa. Śmietanan yhteistyökumppaneihin ovat kuuluneet myös Nigel Kennedy, Ivan Monighetti, Juri Bašmet, Martha Argerich, Simon Rattle, Gustavo Dudamel ja Boris Pergamenštšikov. Śmietanan ohjelmisto on ulottunut Johann Sebastian Bachista nykymusiikkiin. Hän on esittänyt myös kokeellista musiikkia, jazzia ja improvisaatiota. Śmietana on tehnyt levytyksiä Solo Musica -yhtiölle. == Lähteet == Luokka:Puolalaiset viulistit Luokka:Vuonna 1983 syntyneet Luokka:Elävät henkilöt
Spantaxin lento 995

Spantaxin lento 995 oli Spantaxin reittilento 13. syyskuuta 1982 Espanjan Adolfo Suárezin Barajasin Madridin kansainväliseltä lentoasemalta Yhdysvaltain John F. Kennedyn kansainväliselle lentoasemalle. Se teki välilaskun Málagan lentoasemalla. Lennolla 995 käytetty McDonnell Douglas DC-10-30CF aloitti kello 11.58 lähtökiidon Málagan kiitotieltä 14. Asemalta nousi koneeseen 251 uutta matkustajaa. Hieman ennen V1-ratkaisunopeutta koneen nokkapyörä alkoi tuhoutua, ja kone tärisi. Kapteeni pelkäsi koneen muuttuvan hallitsemattomaksi nousun jälkeen, joten hän päätti keskeyttää lentoonlähdön. Kiitotietä oli jäljellä noin 1 295 metriä, ja kapteeni yritti jarruttaa konetta mahdollisimman tehokkaasti. Hän irrotti otteensa vahingossa kolmannesta kaasuvivusta, jolloin koneen tehosyöttö oli epäsymmetrinen. Kone kääntyi siksi vasemmalle ja törmäsi rakennukseen irroittaen kolmannen moottorin. Kone jatkoi matkaansa valtatien poikki vauroittaen kolmea ajoneuvoa. Lopuksi kone törmäsi maatalousrakennukseen noin 450 metrin päässä kiitotieltä. Rungon takaosassa syttyi tulipalo. Koneessa olleista 394 matkustajasta ja miehistön jäsenestä 50 kuoli. == Lähteet == Luokka:Lento-onnettomuudet Espanjassa Luokka:Vuoden 1982 lento-onnettomuudet Luokka:Málaga
Mika Viljanen (oikeustieteilijä)

Mika Veli-Pekka Viljanen on suomalainen oikeustieteilijä, joka toimii Turun yliopiston yksityisoikeuden professorina. Viljanen valmistui Turun yliopistosta oikeustieteen kandidaatiksi vuonna 2001 ja oikeustieteen tohtoriksi vuonna 2008. Hän on työskennellyt Turun yliopistossa vuodesta 2002 alkaen muun muassa assistenttina, erikoistutkijana, yksityisoikeuden apulaisprofessorina vuosina 2018–2023 ja yksityisoikeuden professorina vuodesta 2023 lähtien. Hänen tutkimuksensa on kohdistunut muun muassa vahingonkorvausoikeuteen, pankkisääntelyyn ja tekoälyn sääntelyyn. == Julkaisuja == * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Elävät henkilöt Luokka:Syntymävuosi puuttuu
Aatu Karjalainen

Aatu Karjalainen (s. 18. helmikuuta 2005 Hyvinkää) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä, mutta Karjalainen osaa pelata myös keskellä. == Ura == Karjalainen on Hyvinkään Jää-Ahmojen kasvatti. Kaudella 2019–2020 hän pelasi Jokereiden ja Vuosaaren Viikinkien C-nuorten yhdistelmäjoukkueessa. Kauden 2020–2021 Karjalainen pelasi Jokereiden U18-joukkueessa. Kaudeksi 2021–2022 hän siirtyi Helsingin IFK:n U18-joukkueeseen, jonka paras syöttäjä Karjalainen oli 23 syöttöpisteellään. Kauden 2022–2023 päätteeksi hän voitti U18 SM-pronssia. Kaudella 2023–2024 Karjalainen oli tehoilla 18+24=42 HIFK:n U20-joukkueen paras pistemies ja syöttäjä. Hän jakoi myös joukkueen sisäisen maalipörssin voiton Jonatan Hirschovitsin kanssa. Toukokuussa 2024 Karjalainen teki HIFK:n kanssa kaksivuotisen SM-liigasopimuksen. Hän aloitti kauden 2024–2025 seuran U20-joukkueessa. Karjalainen teki liigadebyyttinsä runkosarjan kuudennella kierroksella 28. syyskuuta 2024 vieraissa Rauman Lukkoa vastaan. Hänelle avautui paikka HIFK:n kokoonpanosta, kun Juhani Jasu ja Daniel Mäkiaho olivat loukkaantuneet. Hänet merkittiin joukkueen nelosketjun vasempaan laitaan Santeri Hartikaisen ja Micke-Max Åstenin viereen. Karjalainen sai ottelussa jääaikaa 7.32 minuuttia. Liigauransa avausmaalin hän teki 19. lokakuuta 2024 vieraissa Hämeenlinnan Pallokerhoa vastaan. Tuomo Nukari valitsi Karjalaisen ottelun Alumnien tähtien ykköstähdeksi. == Tilastot == 2021–2022 HIFK U20-SM 1 0 0 0 0 – – – – – 2022–2023 HIFK U20-SM 18 1 3 4 4 3 1 0 1 2 2023–2024 HIFK U20-SM 47 18 24 42 18 – – – – – 2 kautta yhteensä U20-SM 66 19 27 46 22 3 1 0 1 2 == Lähteet == * * * === Viitteet === Luokka:Suomalaiset jääkiekkoilijat Luokka:HIFK:n pelaajat Luokka:Vuonna 2005 syntyneet Luokka:Elävät henkilöt
Luettelo Sharon Stonen saamista palkinnoista ja ehdokkuuksista

Tämä on luettelo Sharon Stonen saamista palkinnoista ja ehdokkuuksista. == Elokuva- ja televisiopalkinnot == === Oscar-palkinnot === Vuosi Kategoria Työ Tulos Lähde 1995 Paras naispääosa Casino === Golden Globe -palkinnot === Vuosi Kategoria Työ Tulos Lähde 1992 Paras naispääosa draamaelokuvassa Basic Instinct – vaiston varassa 1995 Paras naispääosa draamaelokuvassa Casino 1998 Paras naissivuosa Ystävykset 1999 Paras naispääosa musikaali- tai komediaelokuvassa Muusa === Screen Actors Guild -palkinnot === Vuosi Kategoria Työ Tulos Lähde 2006 Paras näyttelijäkokoonpano Bobby === Critics’ Choice -palkinnot === Vuosi Kategoria Työ Tulos Lähde 2006 Paras näyttelijäkokoonpano Bobby === Primetime Emmy -palkinnot === Vuosi Kategoria Työ Tulos Lähde 2003 Paras vieraileva naisnäyttelijä draamasarjassa Oikeus ja kohtuus === Saturn-palkinnot === Vuosi Kategoria Työ Tulos Lähde 1992 Paras naispääosa Basic Instinct – vaiston varassa 1995 Paras naispääosa Nopeat ja kuolleet === Satellite-palkinnot === Vuosi Kategoria Työ Tulos Lähde 2018 Paras naissivuosa sarjassa, minisarjassa tai televisioelokuvassa Mosaic == Kunnianosoituksia == * Tähti elo­kuva­urasta Hollywood Walk of Famelle osoitteeseen 6925 Hollywood Boulevard (1995) * Kunniaritarikunta Ordre des Arts et des Lettresin myöntämät upseerin (2005) ja komentajan (2021) kunniamerkit ja arvonimet == Katso myös == * Sharon Stonen filmografia == Lähteet == == Aiheesta muualla == * Luokka:Luettelot näyttelijöistä
Tom Alter

Thomas Beach Alter (22. kesäkuuta 1950 Mussoorie, Uttar Pradesh, Intia – 29. syyskuuta 2017 Mumbai, Maharashtra, Intia) oli intialainen näyttelijä, joka työskenteli elokuvissa, televisiossa ja teatterissa. Hänet tunnettiin parhaiten työstään sadoissa hindinkielisissä elokuvissa. Intian valtio myönsi hänelle Padma Shri -palkinnon vuonna 2008. Alter kuoli ihosyöpään 67-vuotiaana kotonaan Mumbaissa. == Yksityiselämä == Alterin isovanhemmat saapuivat lähetyssaarnaajina Yhdysvalloista Intiaan yli sata vuotta sitten. Alter meni naimisiin Carol Evansin kanssa vuonna 1977. He saivat kaksi lasta, pojan ja tyttären. == Valikoitu filmografia == * Shakinpelaajat ‎(1977) * Junoon ‎(1978) * Gandhi (1982) * Ram Teri Ganga Maili (1985) * Karma (1986) * Parinda ‎(1989) * Veer-Zaara (2004) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1950 syntyneet Luokka:Vuonna 2017 kuolleet
Viron kristillisdemokraattinen liitto

Viron kristillisdemokraattinen liitto (, lyhenne EKDL) on virolainen entinen poliittinen puolue, joka toimi vuosina 1989–1992. EKDL oli kristillisdemokratiaa edistävä puolue. Puolueen tunnetuimmat jäsenet olivat Mart Laar, Trivimi Velliste ja puolueen puheenjohtaja Illar Hallaste. Joulukuussa 1988 perustettiin Viron kristillinen liitto, joka vuotta myöhemmin kasvoi poliittiseksi puolueeksi Viron kristillisdemokraattinen liitto. EKDL:ään liittyi useita Viron muinaismuistoyhdistyksen hahmoja, kuten korkeimman neuvoston valtuuskunnan puheenjohtaja Mart Laar ja Viron komitean ulkoasiainosaston puheenjohtaja Trivimi Velliste. Puolueella oli 1990-luvun puolessavälissä noin 50–100 jäsentä. EKDL osallistui ensimmäisen miehityksen jälkeisen Riigikogun vaaleihin vuonna 1992 vaaliliitossa Isamaa (josta myöhemmin tuli Kansallinen kokoomuspuolue Isamaa). EKDE:n jäsenistä valittiin Riigikoguun kolme jäsentä eli Illar Hallaste, Mart Laar ja Trivimi Velliste. Syksyllä 1992 Viron kristillisdemokraattinen liitto sulautui Viron kristillisdemokraattisen puolueen, Viron konservatiivisen kansanpuolueen ja tasavaltalaispuolueen kanssa yhdeksi puolueeksi, jolloin muodostui Kansallinen kokoomuspuolue Isänmaa. == Lähteet == Luokka:Viron puolueet Luokka:Kristillisdemokraattiset puolueet
Euroopan vasemmistoliitto

Euroopan vasemmistoliitto planeetan ja ihmisten puolesta (, lyh. ELA) on Euroopan vasemmistopuolueesta eronneiden puolueiden vuonna 2024 perustama europuolue. Euroopan parlamentissa sen jäsenet kuuluvat Euroopan parlamentin vasemmistoryhmä – GUE/NGL-ryhmään. Suomesta Euroopan vasemmistoliiton jäsenenä on Vasemmistoliitto, joka on puolueen perustajajäsen. Vasemmistoliitto kuului vuodesta 2009 vuoteen 2024 Euroopan vasemmistopuolueeseen. == Jäsenpuolueet == Euroopan vasemmistoliitolla on seitsemän jäsenpuoluetta, joista kaikki ovat eri maista. Kuusi puolueen jäsenistä kuului ennen puolueen perustamista Nyt on ihmisten vuoro-liittoumaan, johon kuuluu myös Saksan vasemmistopuolue ja Italian vasemmisto. Maa Puolue Kansanedustajat Europarlamentaarikot Podemos Vasemmistoblokki Lewica Razem Alistumaton Ranska Vasemmistopuolue Vasemmistoliitto Yhtenäisyyslista == Lähteet == Luokka:Europuolueet